
Vör vorum fyrir hör um bil hálfu ári síðan staddir 
hör á þessu heimili til þess í seinasta sinni að segja 
skilið við þann, sem byggði þetta hús, og fylgja líki 
hans til grafar. Vér erum hér nú aptur komnir sam- 
an til að segja einnig skilið við hana, sem þá hafði 
„hér hvað, sárastan harm að bera og sem þá stóð 
við gröfina, og gröt. Guði hefur þóknazt, að láta hana 
fyrst reyna það, sem hún þá reyndi og sem hún hef- 
„ur síðan reynt, áður enn hann einnig burtkallaði hana 
og veitti henni hvíld. Hann er það, sem hefur í 
hendi sinni tíma og stundir og mælir það út. eptir 
sínu vísdóms ráði til hvers eins sönnu farsældar, ef 
rétt er athugað. Hvers skulum vér nú minnast við 
skilnað þessarar vorrar framliðnu við sitt hús, við sín 
börn? eg ætla vissulega að það muni vera margs og 
mikils að minnast, sem ber að halda á lopti við þetta 
tækifæri hjá hinni framliðnu, þótt mig má ske bresti 
kunnugleika til að gjöra það svo sem hæfir, en þó 
vil eg minnast hinnar heimilisræknu, alúðarfullu og ár- 
vökru húsmóður, þar sem hún var. Það var dyggð 

sem henni var eiginleg, og sem hún þegar í æsku 
var uppalin til í reglu húsi, að gegna þessari kon- 
unnar mjög áríðandi skyldu, innanhúss stjórnarinnar, 
að láta í té allt það stöðuglyndi, alla þá nákvæmni, 
það þolgæði, sem þar til útheimtist, sér í lagi þar, 
sem margt er um og fáum á að skipa, eins og mun 
hafa hlotið að eiga sör stað hjá henni. Þessar dyggð- 
ir auðsyndi hún ávallt í sínu húsi, og þær hljóta án 
alls efa að hafa borið heillaríka ávexti, hvar af sumir 
eru. sýnilegir í vel uppkomnum börnum, þó sumir 
kunni enn að vera ósýnilegir, óþroskaðir, já, má ske 
fölnaðir, en undir því er ekkert komið, þeir geta allt 
um það orðið ávextir til eilífs lífs, því „þeirra verk 
fylgja þeim eptir“ segir h. andi. Það eru þessi fyrir 
heimsins sjónum á stundum og optast auðvirðilegu 
skylduverk, sem eru mikils metin fyrir guði, þegar 
þau eru framkomin af hinu auðmjúka og ástfólgna 
kristilega hugarfari, og eru þau kölluð hjá konunni 
í h. ritningu þessu heiðurs nafni, að þær söu: „ófor= 
gengilegt skart hógværs og kyrrláts anda, sem er dýrt 
metið í guðs augsýn“. Endamá það vera auðsjáan- 
legt hverjum þeim, sem vill íhuga það, hvílíkt dýr- 
mæti að slík dyggðaþjónusta er, sem hver góð hús- 
móðir gegnir, þar sem að heimilin eru þeir litlu gróð- 
rarreitir, hvaðan allt mannkyn er framkomið og mátt- 
arstólpar hins stóra mannfélags ; því þar er kærleik- 
ans fyrsta ríki, þar eru og hin fyrstu lög gefin hin- 
um ungu, umbunað og hegnt, og réttlætisins grundvöll- 
ur lagður, og þótt slíkar dyggðir séu, eins og sér- 
hverjar aðrar hjá oss mönnunum, og eins hjá hinum 

beztu, næsta ófullkomnar, þá eru þær þó, þegar þær 
eru sprottnar af sönnum guðs ótta og trú, þakknæmi- 
leg fórn fyrir guði; því að vísu eru öll vor verk ó- 
fullkomin, en „þegar það fullkomna kemur, þá hættir 
hið ófullkomna“ og þetta getum vér og heimfært upp 
á vor verk. 

Vér minnumst hér einnig hinnar þrautgóðu og 
þolinmóðu konu, sem ekki að eins hefur barizt með 
atorku í sinni stétt, heldur og borið marga mæðu og 
margar raunir með jafnaðargeði og stöðuglyndi. Þeir 
sem til þekkja, munu sanna, að hún hafi gengið í 
gegnum margt og mikið andstreymi, sem að hefur 
borið á hennar lífsleið og þeirra hjóna, með þreki 
og þolgæði, og er það að nokkru leyti alkunnugt, en 
þó þess þungi, eins og vant er að vera, að mestu hulinn, 
og eins vitum vér það, að hinar seinustu lífsstundir 
hennar, einkum síðan hún varð ekkja, hafa, að kalla 
má, verið stöðug krossganga, því hún hefir lengri tíð 
alla jafna verið sjúk eða dregizt með veikan mátt, 
en borið það með rósemi og stöðuglyndi. Vör minn- 
umst því hennar þolinmæði og undirgefni undir guðs 
vilja í þjáningunum, þar eð hún er ein af þeim æðstu 
dyggðum kristins manns, með því hún er hin þyngsta 
að iðka; það er ekki að eins að stríða, sem vor trú 
heimtar af oss og sem hin framliðna kunni að gjöra 
með sóma, heldur og líka að líða, og það gjörði hún 
og fram í andlátið. Lund var henni gefin hæg og 
stillt, góðlátleg og nokkuð alvarleg, með næmum til- 
finningum, hún sýndi því í stríði lífsins hina jöfnu og 
stöðugu atorku, sem vinnur daglega sigur, og í þján- 

ingunum auðsýndi hún undirgefni án mögls og ó- 
rósemi; en þar sem tilfinningar eru næmar, þar leggst 
ætíð hið mótdræga þyngra á hjartað, sér í lagi í fyrst- 
unni, meðan krossins skóli er ekki orðinn tamur, og 
svo mun það og hafa gengið henni, en við reynsluna 
styrkist þolinmægin hjá hverjum réttkristnum manni 
og dyggðin hreinsast, eins og málmur í eldi, svo að 
lokunum verður bölið léttbærara, okið sætara og þeir 
ávextir fara að myndast, sem uppskera á til hins ei- 
lífa lífs. Eg þykist viss um, að raunir hennar muni 
hafa vakið hjá henni laungun eptir hinu æðra, sem 
hér ekki er að fá, muni hafa vakið hana til bænar 
og þakkargjörðar og glæðt þannig vöxt og viðgáng 
hinns innra manns, hins hulda manns, sem eptir guði 
er skapaður og lifa skal í réttlæti og heilagleika fyrir 
guði æfinlega. 

Vér viljum enn fremur minnast hennar mannelsku, 
bæði þeirrar almennilegu, sem framkom við alla þá, 
sem hún fékk tækifæri til að auðsýna velgjörðir, og 
hinnar sörstaklegu, sem framkom við ektamaka og 
börn. Kærleikurinn verður það, sem varir lengst eptir 
ritningarinnar orðum, því í guðs ríki lifir allt, er og 
hrærist í kærleikanum, því skal sú dyggð ætíð nefn- 
ast, þar sem hún lýsir sér hjá kristnum mönnum. 
Þess er tíðum og einatt getið, meðan kristin trú var 
heitari í hjörtum manna, en hún er á þessaritíð, að 
það hafi opt hlotnast guðhræddum konum, að fram- 
bera einhverjar hinar fögrustu og dýrustu mannkær- 
leikans fórnir, og er það að vísu skiljanlegt eptir kon- 
„ unnar náttúrlega skapferli, þegar það er gripið af æðra 

krapti. En um þessa vora framliðnu má það segja, 
að hún hafði ekki að eins mannelskufullt hjarta, held- 
ur og mannelskufulla hönd til að vera veitandi og 
hjálpandi, eptir því sem tækifæri buðust, og þar sem 
hún sá, að hjálpar var þörf, jafnvel sjálf sjúk og 
þurfandi liðsinnti hún, meðan henni var mögulegt. En 
jafnframt því auglýsti hún, eins og vera bar, hinn 
innilegasta kærleika í hinum móðurlegu skyldum, sem 
hún rækti trúlega og samvizkusamlega og hvers ávextir 
eru líka sýnilegir í efnilegum og vel upp komnum 
börnum, hver eð ásamt öllum, sem hana þekktu, og 
þau. þó sér í lagi, trega þar hina beztu og ástúðleg- 
ustu móður, hinn einlægasta og tryggvasta ráðgjafa 
með guði á lífsins hálu leið, því það „er ætíð góð móðir. 
Sorg og söknuður eru svo náttúrlegar tilfinningar við 
missir sinna ástvina, „og þó sér í lagi góðra foreldra, 
að það lýsti einhverju óeðlilegu, .og einhverju „stöku 
vanþakklæti wið guð og foreldra, að vera þá tilfinn- 
ingarlaus, „en sorgin „og söknuðurinn á og má ætíð 
vera sameinaður þakkargjörð fyrir guðs vísdómslegu 
stjórn, sem „ætíð miðar til hins bezta, og er það, þeg- 
ar svo stendur á sem hér, að hinum ungu hefur ver- 
ið „veitt „sú náð, „að mega „eiga foreldra sína á lífi, 
þartil þau sjálf eru nokkurnveginn komin á framfæri 
og eiga að vera farin að geta fundið hina réttu leið 
með guðs hjálp í gegnum lífið, bæði fyrir líf og sál; 
því mörg „eru 'þess dæmi, „að slík dýrmæt gjöf, sem 
eru „góðir foreldrar, ekki er lánuð sumum svo lengi. 

Eg vil að endingu hafa upp þessi „orð ritning- 
arinnar, Sem mör virðist að eigi við hina framliðnu: 

„Sælir eru þeir, sem í drottni deyja! þeir munu hvíl- 
ast frá þeirra erfiði, en þeirra verk fylgja þeim eptir“. 
Eg ætla, að um hana megi segja, að hún sé dáín í 
drottni; að hjarta hennar hafi, eptir því sem hún 
fökk náð til, verið snúið frá heiminum og að honum, 
sem er upprisan og lífið; að hún sé dáin í trú og 
trausti á honum, er aflaði öllum þeim syndakvittun- 
ar og eilífs lífs með sínum dauða, er leita þessarar 
ómetanlegu náðar; að hún sé dáin í kærleikanum til 
hans og hlýðninni við hann, sem gaf sínum trúuðu 
það fyrirheit, að þegar þeir elski sig og varðveiti sitt 
orð, þá muni faðirinn elska þá, og að bæði hann og 
þeir muni þá til hans koma og hjá honum vera. 
En þá mun hún og hvílast frá sínu erfiði, því hún 
hafði erfiðað og mæðst, og sýndi hún það, þótt ekki 
væri hún öldruð orðin; og sú hvíld, sem hún þá nýt- 
ur, er ekki svefn né aðgjörðaleysi, heldur friður guðs, 
sú hin sama hvíld, sem lausnarinn býður þeim þjáðu, 
er hann segir: „komið hingað, þér, sem erfiðið og er- 
uð þunga þjáðir, eg vil veita sálum yðar hvíld“; 
það er hvíld í skoðuninni, hvíld í kærleikanum; það 
er friður sá, sem Kristur gaf sínum lærisveinum, er 
hann sagði: „minn frið gef eg yður“, friður sá, sem 
postulinn Páll nefnir, er hann segir: „guðs ríki er 
friður og fögnuður í heilögum anda“. En hennar 
verk fylgja henni eptir — það er að skilja, hennar 
kærleiksverk, hennar þolinmæðisverk, hennar dyggða- 
verk fylgja henni þá eptir, það er ávöxturinn af voru 
starfi hör, æfingin í hinu góða, sem fylgir eptir, til 
að hreinsast og helgast og fullkomnast, svo að: hún 

beri meiri ávöxt. Þau fylgja þess vegna á eptir og 
fara ekki á undan, því að þau eru öll ófullkomin, 
jafnvel hin beztu verkin, og eins vitum vér, aðmörg 
eru þau verkin hjá oss öllum, sem mundu verða oss 
til fyrirdæmingar, verði þau ekki af máð af hinum 
eilífa kærleika. 

Látum oss þá ávallt kappkosta að lifa í drottni, 
svo vér með því móti getum lært að deyja í drottni, 
því þannig getur það að eins orðið. Vér skiljumst 
svo með þessum orðum við vora framliðnu, og biðj- 
um guð að veita anda hennar sína hvíld og sinn 
frið. Amen. 

ll. 


LÍKRÆÐA, 


flutt í Reykjavíkur dómkirkju, af prófasti Ó. 
Pálssyni, dómkirkjupresti. 


Drottinn! Þú lætur oss alla um stundarsakir „eiga 
leið yfir þetta útlegðarinnar land, og sú leiðin, sem hör 
liggur saman, hún skilur, þegar þú sér það fyrir beztu. 
En gef þú oss þá jafnan að hafa það hugfast, að 
það skeður til þess, að sælir samfundir verði aptur 
hjá þér; og þegar hinir góðu, guðræknu ástvinir 
hverfa héðan, hver á eptir öðrum, þá sé oss það 
bending um, að í þínu föðurheimkynni liggja veg- 
irnir aptursaman. þar hittast þeir aptur glaðir, sem 
hér skildu með sorg. Amen! 


Það var fyrir rúmum missiristíma, að vér vor- 
um, flestir hinir sömu, samankomnir á þessum hei- 
laga stað. Þá fylgdum vér til grafar elskuverðum 
bróður, sem var kvaddur héðan, svo að segja á há- 
degisstundu lífsins, og fleira en eitt ástvinar- og vin- 
arhjarta fann þá til hreinskilinnar sorgar. Þá var hör 
með oss stödd sorgbitin ékkja, sem harmaði sína beztu 
lífsstoð og gleði. Og uú erum vör hér aptur komnir, 

og sú líkkistan, sem vér nú sjáum hjá. 038, geymir 
dauðlegar leyfar hennar, sem eptir þessa stuttu dvöl 
hefir fengið hjartans ósk uppfyllta, að hverfa aptur, 
frelsuð og sæl og glöð, á ástvinararmana. Svolliggja 
opt vegir bæði lífsins og dauðans, lagðir af guðs góðri 
og vísdómsfullri hendi. Hann sameinar hér í þessu 
stundlega hina elskandi, og lætur þá aptur skilja um 
stund, til þess að nýju að sameinast í sælla heimi; 
því hver þau bönd, sem af hans! mildri hendi eru 
tengd á meðal hans barna, þau eru og svo fyrir ei- 
lífðina, sem kemur á eptir þessu fallvallta og opt 
auma lífi. Það sem hin góðu og: hin hreinu hjörtu: 
þrá eptir og hér opt samhuga leita, æ, hversu tíðum. 
finna þau það ekki hér, á landi dauðlegleikans og út= 
legðarinnar, en þar veitist það þeim, hvar. þau eitt 
eptir annað sameinast og safnast í húsi guðs föðurs, 
og á sælunnar bústöðum. Og þangað verður oss 
hugsað, þegar vér sjáum ástvinina svo sem hraða sér 
héðan hvern á eptir öðrum; og það því fremur, sem 
vör þekktum, að það voru þeir, sem hreinir í hjört- 
um, víkja héðan með því fyrirheiti, að þeir skuli sjá 
guð og vera hjá honum. 

Við gröf þessarar heiðruðu: framliðnu systur, 
hljóta mjög svo að ryfjast upp hjá oss öllum hinar 
sömu tilfinningar, með hverjum að vér fyrir svo stutt- 
um tíma síðan fylgdum hennar elskaða manni til graf- 
arinnar. Lífsleið þeirra lá saman, og var í flestu 
samhuga gengin, með hinum sama hreimeika bjart- 
ans og góðvilja, samt þeim grandvarlegleika í öllu 
dagfari, sem man eptir guði og stundar á þetta, að 

móðga engan, Með þessum dyggðum var prýddur lífs= 
ferill þessarar heiðursverðu konu, sem endaði þetta 
veðhlaup, eptir nær því ol árs aldur; þær voru henn- 
ar förunautar og komu hvervetna fram, þar sem hún 
gegndi sinni köllun, eins og góð og nákvæm aðstoð 
síns ektamanns í meir en 24 ár, og ástrík móðir 
barna sinna, sem > syrgja af hreinskilnum hjörtum 
við hennar gröf, en 5 hafa bæði fagnað henni og 
föðurnum hjá drottni. 

Það var mjög margt í fari þessa sæla góðkvend- 
is, sem var til þess að prýða, en eg hygg að því sö 
rétt lýst með því einkenni, að kvenndyggð hennar var 
hin stillta, hógværa og kyrrláta, sem að síðustu jafn- 
an skartar bezt. Þannig kom hún daglega fram í 
húsi sínu, siðprúð, ráðsett og stillt, og eins og sú, 
sem þar hafði jafnan stöðuga gát á því, að rækja 
móðurskyldur sínar.  Fáskiptin um það allt, hvað 
annara var, áleit hún þessi verk sín heilög og gekk 
að þeim með iðjusemi og reglu og opt með því þol- 
gæði, sem yfir gekk hennar krapta. 

Hjartalag hennar var gott og mjög svo hneigt til 
þess að hjálpa hverjum þeim, sem nauðstaddur var. 
Í húsi sínu sá hún sjaldan nægtir, og opt má ske 
fremur skort á því, sem virtist að meðþurfa, en hún 
var engu að síður samtaka sínum góðhjartaða ekta- 
manni í því að gjöra gott, og velgjörðirnar voru opt 
látnar svo úti, að þeim, sem til þess þekktu, mátti 
koma það til hugar, sem drottinn hefir lýst, hvernig 
sá, sem lætur hið minna úti, hann gefur í rauninni 
mest. Það er þetta hugarfar, sem gjörir góðgjörð- 

irnar að sönnum góðverkum, að.þeim fórnum, sem 
þóknast „guði „og „manneskjan tekur. með sér héðan í 
fyrirheitisins. von, „að hann,;.sem mest gjörði „gott 
sínum nauðstöddum bræðrum, hann vilji álíta þvílíkt 
að vera sér. gjört, og það er. með þvílíkri heiðurs- 
minningu, að þetta sæla góðkvendi leggst í gröfina. 
En — þetta góða hjarta, það hafði og svo sitt á= 
gæti í þolinmæðinni og „undirgefninni undir guóðsvilja, 
hvað sem að reyna var.. Þó eitthvað kynni að bresta 
af því, sem til stundlegs velfarnaðar heyrir, þá var 
þar víst sjaldan möglað, heldur „með, rósemi munað við 
það, sem guð vildi veitast láta. „Lífsstundir hinnar 
framliðnu voru í sanni opt reynslustundir; „því bæði 
sá hennar viðkvæma móðurhjarta hennar elskuðu börn 
líða, og, eins og þegar er vikið á, hefir hún sjálf 
hlotið að búa 5 af þeim til grafarinnar, og það er 
jafnan með sárum tilfinningum, að hin góða, móðir 
gjörir það; en henni gafst það með því rósama geði, 
sem felur sig guðs góðum vilja. Og sjálf hefir hún 
og svo staðið eins og harmandi ekkja við gröf síns 
elskaða ektamanns, og einnig hlotið að beygja sig 
undir krossins þunga; því hún kenndi um sín seinni 
æfiár á vanheilsu líkamans, og svo leið hennar lífs- 
ferill til enda. En — hún tók þessu öllu svo sem 
sú, er veit það, að guð á frjálst bæði að græta og 
gleðja, og að, hvað þungbært sem hann lætur sínum 
börnum til falla, þá gjörir hann það bæði með vís- 
dómi og gæzku. Undir hans hönd beygði sig hin 
hreina og góða sál, án þess að mögla eður kveina. 
Þannig afþreyði hún rósöm sínar síðustu, þung= 

bæru stundir, þangað til.frelsisgjöfin veittist, og glöð 
sameining við þann ástvin, eptir hvern hún syrgði, 
og við alla hina ástkæru, sem fyrri voru farnir; og 
naut: undir þjáningum sínum þess, sem hin góða móðir 
bezt á skilið af börnunum, en það var, að þau með 
ást. og alúð leituðu henni þeirrar hjálpar og hjúkr- 
unar, sem mögulegt var að láta í té. Stríðið er út 
endað, hjartans innilegasta ósk upp fyllt, að losast hör 
frá og til samfunda frelsarans. Hér lifði hún jafnan 
rósöm, við hverjar stundlegar þrautir, sem hún átti 
að: stríða; en nú eru og svo þær horfnar, og öllum 
jarðarinnar sorgum skipt við himinsins gleði og ró. 
Hér er eptir geymd minning hinnar hreinu kvenn- 
dyggðar í hjörtum allra, sem hana þekktu, og hjá 
börnunum þakklát minning hinnar góðu móður. Það 
er hennar dyggð, hin fegursta af öllum, sem fyrir- 
heitið er gefið, að hún skuli skína eins og sólin fyrir 
veldisstóli drottins. Amen! 


II 
GRAFSKRIPT. 

Lausn fékk hér þráða 
lífs frá þrautum 
GUÐRÚN STEINDÓRSDÓTTIR 
MATTHIESEN fædd WAAGE, 
hún leit fyrst ljós þessa heims 25. sept. 1809, 
giptist 26. júní 1635 
kaupmanni Matthiasi Jónssyni Matthiesen, 
sem ásamt $ af 10 börnum þeirra fagnar nú 
með henni frelsi guðs barna 
í sælla heimi, 
andaðist 11. júlí 1860. 


Hún var 
stillt í velgengni, stöðuglynd í þrautum, 
ástrík móðir og maki, aumum líknsöm, 
opt yfir megn frarn, vinum holl og trygg, 
gestrisin, dyggðug, guðrækin, þolinmóð, 
frábitin hégóma heimsins. 


*k * 

Þeim, er lúinn þungu heims af starfi, 
þeim, er sorgum, skorti mæddur af, 
þeim, er sjúkdóms-þjáning, syndar arfi, 
- þreyttur lausnar beið, er drottinn gaf, 
veitir dauðinn hvíld og huggun sæta 
himins auð og lækning sérhvers meins. 
Ekkert böl má anda sæla græta, 

ei þeir kenna heimsins sorga-kveins. 


Fögnum því með frelstum hennar anda, 
fró og sælu, henni veitt sem er; 
gleðjumst, því að guðs á milli handa 
geymt er vel það sjónum hverfur hér. 

Æ, þá vissu unaðsfulla, blíða! 

Æ, þá svölun hinnsta viður blund ! 

Æ, þá huggun, harma þeim er líða! 

„— Hjarta, vertu rótt, þín kemur stund! — 


Þannig minntist hinnar framliðnu 

